EkBass/fiwiki-20250220-pages-articles huggingface dataset:
Zhou Yongkang

Zhou Yongkang on kiinalainen poliitikko, sekä entinen kommunistisen puolueen politbyroon pysyväiskomitean jäsen ja maan ylin turvallisuusjohtaja. Hän jäi eläkkeelle vuonna 2012. Viranomaiset kertoivat heinäkuussa 2014 aloittaneensa tutkimaan syytöksiä Zhoun epäillystä vakavasta puoluekurin rikkomisesta, jolla viitataan yleensä korruptioon. ==Elämäkerta== Yongkang syntyi Wuxin kaupungissa Jiangsun maakunnassa Itä-Kiinassa vuonna 1942. Hän liittyi kommunistipuolueeseen vuonna 1962 ja valmistui Pekingin petrooli-instituutista vuonna 1966 erikoistuen maaöljyn geofysiseen kartoitukseen ja etsintään. Seuraavien 32 vuoden ajan Yongkang työskenteli Kiinan öljyteollisuudessa nousten lopulta China National Petroleum Corporationin johtoon vuonna 1998. Vuosina 1999-2002 hän toimi puoluesihteerinä Sichuanin maakunnassa. Sichuanissa hänet on liitetty paikalliseen liikemies Liu Haniin, joka teloitettiin helmikuussa 2015 "mafiatyylisten" rikosten ja murhien järjestämisestä. Vuonna 2002 Yongkang nimitettiin politbyroohon ja myöhemmin samana vuonna hänestä tuli julkisen turvallisuuden ministeri. Vuonna 2007 hänet ylennettiin keskuskomitean politbyroon pysyvän komitean jäseneksi. Pysyvä komitea on Kiinan ylin päätöksiä tekevä elin. Virkakaudellaan hän toimi muun muassa Tiibetin ja Xinjiangin levottomuuksien hallinnassa. Yongkangilla oli läheiset yhteydet Bo Xilain kanssa, joka sittemmin pidätettiin. Xilai joutui oikeuteen ja oikeudenkäynnin aikana elokuussa 2013 hän kertoi menettelystään tapauksessa, jossa poliisijohtaja Wang Lijun loikkasi Yhdysvaltojen konsulaattiin. Xilai kertoi saaneensa ohjeistuksen poliittisten ja lakiasioiden komissiolta, jonka johdossa Yongkang tuolloin toimi. Yongkang pidätettiin ja erotettiin puolueesta joulukuussa 2014 kommunistisen puolueen suorittamien tutkimusten jälkeen puoluekurin rikkomisen takia. Termiä on yleensä käytetty korruptioepäilyistä. Sittemmin syytteet tarkentuivat koskemaan epäilyjä lahjuksista, vallan väärinkäytöstä ja valtionsalaisuuksien vuotamisesta. ==Yksityiselämä== Zhou Yongkang on ollut naimisissa kaksi kertaa. Zhou Bin, Yongkangin poika hänen ensimmäisen vaimonsa kautta, on tunnettu öljy- ja kaasuteollisuuden saralla. Zhou Bin pidätettiin vuonna 2013 korruptioepäilyjen takia. ==Lähteet== Luokka:Kiinalaiset poliitikot Luokka:Elävät henkilöt
Mark Mallon

Mark Mallon (s. 15. maaliskuuta 1967 Helsinki) on suomalais-saksalainen runoilija ja kulttuurilehti Särön päätoimittaja. Mallon asuu Tuusulassa ja Berliinissä. == Teokset == * * Korhonen, Kuisma: Fragmentteja olemattomilta saarilta. Helsingin sanomat 28.5.2010. (maksullinen)Kulmala, Teppo: Aregemia. Keskisuomalainen 26.5.2010. (maksullinen) * Runot käännöksiä kokoelmasta Aregemia, osa runoista sekä kuvat aiemmin julkaisemattomia.Aregemia. * Antiplan, päiväkirjat ja muistelmat: Gertrud Mallon; suomennokset Simo Lyly. Vantaa: Enostone, 2023 ISBN 978-952-399-012-8 == Lähteet == == Aiheesta muualla == * Haasjoki, Pauliina: Tieteisfiktion varjossa. Parnasso 2.4.2010. (PDF) * Hämäläinen, Soili: Sielunmaisema selittämättömän uhkan maailmassa . Kymen sanomat 4.5.2010. * Kankkunen, Sarianna: Vieraalla maalla. Kiiltomato.net 12.4.2010. * Laihinen, Miikka: Kuvitteellisia runonriekaleita. Turun sanomat 10.8.2010. * Saxell, Jani: Säätiedotuksia mielenmerten kulkijoille. Uusimaa 11.5.2010. (PDF) Luokka:Suomalaiset runoilijat Luokka:Suomalaiset päätoimittajat Luokka:Vuonna 1967 syntyneet Luokka:Elävät henkilöt
Alex Wesby

Alex Wesby (s. 7. toukokuuta 1980 Philadelphia, Pennsylvania)http://www.draftexpress.com/profile/Alex-Wesby-32464/stats/ on yhdysvaltalainen koripalloilija, pelipaikaltaan laituri. Hän on pelannut urallaan yhteensä kolme kautta Suomen pääsarjassa. Templen yliopiston joukkueessa vuosina 1999–2003 pelannutta Wesbyä ei varattu NBA:n vuoden 2003 varaustilaisuudessa. Hän siirtyi ammattilaiseksi Eurooppaan ja pelasi Ranskassa, Ruotsissa, Kyproksella, Alankomaissa ja Suomessa, jossa hän saavutti kahdesti SM-hopeaa ja yhden cup- hopean.http://www.basket.fi/uutiset/kaikki_uutiset/korisliiga/?x122519=20672319http://www.basket.fi/uutiset/kaikki_uutiset/?x122462=23496575Alex Wesby – Suomen Koripalloliitto Kesällä 2014 Wesby siirtyi jälleen Ruotsin pääsarjaan.http://www.lfbasket.se/nyheter/tung-och-viktig-v%C3%A4rvning-till- lf-basket/675/ Heinäkuussa 2016 hän palasi kaksivuotisella sopimuksella Itävaltaan.http://www.oebl.at/news/liganews/2549-alex-wesby-nach-13-jahren- wieder-in-gmunden == Saavutukset == Lähde:http://www.katajabasket.fi/edustusjoukkue/joukkueet/miehet/13-14/wesby.php === Henkilökohtaiset saavutukset === *Korisliigan kuukauden pelaaja, helmikuu 2007http://www.basket.fi/uutiset/kaikki_uutiset/?x122462=91567 *Ruotsin pääsarjan vuoden pelaaja 2011 *Ruotsin pääsarjan vuoden puolustuspelaaja 2011 === Joukkuesaavutukset === *SM-hopeaa 2006 ja 2014 *Suomen cupin hopeaa 2006 *Itävallan pääsarjan hopeaa 2004 *Itävallan cup 2004 *Ruotsin mestaruus 2009 ja 2011 **hopeaa 2005, 2008 ja 2013 == Lähteet == * Alex Wesby Suomen Koripalloliitto === Viitteet === == Aiheesta muualla == * Profiili eurobasket.com Luokka:Yhdysvaltalaiset koripalloilijat Luokka:Vuonna 1980 syntyneet Luokka:Elävät henkilöt
Loirinuotiolla

Loirinuotiolla on syksyllä 2014 Inarijärvellä erähotelli Lapinleu’ussa kuvattu 10-osainen keskusteluohjelma, jossa Vesa-Matti Loiri kutsuu henkilökohtaisesti ystäviään ja työtovereitaan luokseen vieraiksi. Ohjelman esittäminen alkoi Nelosella 4. tammikuuta 2015. Ohjelmaa esitettiin Nelosella sunnuntai-iltaisin kello 20.00. Jokaisessa jaksossa nähdään kaksi–kolme vierasta. Ohjelmassa vieraina olivat muun muassa Sauli Niinistö, Teemu Selänne, Jari Litmanen, Ville Haapasalo, Robin, Lenita Airisto sekä Aku Hirviniemi. == Jaksot == Jakso Ensiesitys Vieraat Katsojaluvut 1\. 4. tammikuuta 2015 Sauli Niinistö Jari Litmanen 864 000 2\. 11. tammikuuta 2015 Teemu Selänne Ville Haapasalo 743 000 3\. 18. tammikuuta 2015 Hannele Lauri Armi Toivanen Aku Hirviniemi 640 000 4\. 25. tammikuuta 2015 Jarkko Nieminen Robin 516 000 5\. 1. helmikuuta 2015 Hjallis Harkimo Michael Monroe 479 000 6\. 8. helmikuuta 2015 Mika Kaurismäki Kari Väänänen 425 000 7\. 15. helmikuuta 2015 Vesa Vierikko Jope Ruonansuu 523 000 8\. 22. helmikuuta 2015 Lenita Airisto Jörn Donner 472 000 9\. 1. maaliskuuta 2015 Riku Rantala Tunna Milonoff 277 000 10\. 8. maaliskuuta 2015 Samuli Edelmann Kalle Holmberg Pertti Melasniemi 255 000 == Lähteet == Luokka:2010-luvun suomalaiset keskusteluohjelmat
Riko minut

"Riko minut" on ensimmäinen single Anna Puun toiselta, Sahara-nimiseltä studioalbumilta. Kappale sai ensisoittonsa radiossa YleX-kanavalla 16. huhtikuuta 2010, ja se julkaistiin myyntiin seuraavana päivänä. Kappaleen musiikkivideo julkaistiin 28. syyskuuta 2010 Puun Vevo-kanavalla YouTubessa. Kappaleen ovat säveltäneet Knipi ja Lasse Kurki, ja sen on sanoittanut Mariska. Puu on osallistunut myös itse kappaleen tekemiseen. Puun mukaan kappale kertoo parisuhteen päättymisestä "valoisassa mielessä". "Riko minut" sijoittui korkeimmillaan latauslistan 27:nneksi ja oli parhaimmillaan radioiden kuudenneksi soitetuin kappale.Suomen suosituimmat (Nielsen Music Control -radiolista) 11.5.2010 Kriitikoilta kappale sai vaihtelevan vastaanoton. Staran kriikko sanoi kappaleen oleva "tyylikäs radioraita", mutta odotti levyn esikoissingleltä jotain suurempaa. Rumban kriitikko sanoi kappaleen olevan albumin huonoimpia kappaleita. Soundin arvostelussa kappaletta kuvailtiin viiltävän haikeaksi. == Kappaleet == # == Listasijoitukset == Lista Sijoitus Suomen virallinen singlelista – Suomen virallinen latauslista 27 Radiolista 6 == Lähteet == Luokka:Vuoden 2010 kappaleet Luokka:Anna Puun kappaleet
Moottorilaiva

Moottorilaiva tai moottorialus tarkoittaa laivaa, jossa on polttomoottori. Yleisin laivoissa käytetty polttomoottori on dieselmoottori, mutta myös muita polttoaineita, kuten dieselöljyä, polttoöljyä tai maakaasua käytetään. Moottorilaivojen nimien edessä käytetään yleensä lyhenteitä MS, M/S, jotka tulee englannin sanoista motor ship, tai MV, M/V, jotka tulevat englannin sanoista motor vessel. Moottorilaivojen kehityksen alkuvaiheina polttomoottorilaivoja käytettiin ensin sisävesiliikenteessä. Ensimmäisen avomerellä kulkevan moottorilaivan M/S Selandian' rakennutti Tanskan Det Østasiatiske Kompagni Kööpenhaminan Burmeister & Wain telakalla vuonna 1912. Laivassa oli kaksi nelitahtista dieselmoottoria, joissa kummassakin oli 920kW. Näillä alus pystyi saavuttamaan 12 solmun (22,2km/h) nopeuden. pienoiskuva|Ensimmäisen valtamerikelpoisen moottorilaivan M/S Selandian pienoismalli Höyrylaivat olivat yleisimpiä laivatyyppejä toisen maailmansodan loppuun asti, mutta moottorilavoista tuli yleisimpiä 1950-luvusta lähtien, sillä ne ovat hyötysuhteeltaan parempia, polttomoottori vaati pienemmän tilan ja materiaalit olivat halvempia. 2000-luvulta lähtien 97% laivoista on moottorilavoja, ja suurimmat laivojen polttomoottorit tuottavat jopa 81MW tehoa 14 sylinterillä. Suurimmat laivojen polttomoottorit ovat MAN 14 K 98 MC-C ja Wärtsilä 14 RTflex 96C-B. == Ympäristölliset näkökulmat == Moottorilaivojen katsotaan olevan suhteellisen ympäristöystävällisiä, sillä kulutetun polttoaineen suhde kuljetetun tavaran määrään on parempi kuin muissa kulkuneuvoissa, etenkin lentokoneissa. Päästöjä kuitenkin kertyy laivojen suuren koon takia, ja laivoissa usein käytetään maaliikennettä heikkolaatuisempaa polttoainetta, jolloin myös päästöt ovat korkeammat. Päästöihin vaikuttavat myös savukaasujen puhdistustekniikoiden heikkous tai olemattomuushttps://tiedebasaari.wordpress.com/tag/meriliikenteen- ymparistovaikutukset/. Tämän takia esimerkiksi nestekaasutoimisia polttomoottoreita kehitetään laivoihin, sillä kansainväliset säädökset asettavat yhä tiukempia päästövaatimuksia laivoillehttp://www.ibtimes.com/how- liquid-natural-gas-may-revolutionize-shipping-make-goods-cheaper-1564660. ==Lähteet== == Aiheesta muualla == Luokka:Laivatyypit
Ystäväni Martereau

Ystäväni Martereau () on Nathalie Sarrauten vuonna 1953 ilmestynyt romaani. Teos on ilmestynyt suomeksi vuonna 1988 Otavan kirjastossa Inkeri Tuomikosken suomennoksena. == Aiheesta muualla == * Kerttu Manninen: Ystäväni Martereau. Arvosteleva kirjaluettelo 3/1988. Luokka:Ranskalaiset romaanit Luokka:Vuoden 1953 kirjat
Planetaario (romaani)

Planetaario () on Nathalie Sarrauten vuonna 1959 ilmestynyt romaani. Teos on ilmestynyt suomeksi vuonna 1965 Kariston julkaisemana Kyllikki Clémentin suomennoksena. == Aiheesta muualla == * Kerttu Manninen: Planetaario. Arvosteleva kirjaluettelo 4/1965. Luokka:Ranskalaiset romaanit Luokka:Vuoden 1959 kirjat
Suru on kunniavieras

”Suru on kunniavieras” on kappale Jenni Vartiaisen kolmannelta, Terra- nimiseltä studioalbumilta. Se julkaistiin albumin kolmantena singlenä tammikuussa 2014. Kappaleen ovat säveltäneet Vartiainen ja Jukka Immonen, ja se on sanoittanut Mariska. ”Suru on kunniavieras” oli albumin edellisten singlejen tavoin menestyksekäs. Se nousi heti albumin ilmestyttyä latauslistan 30:nneksi, ja parhaimmillaan kappale oli listan kolmantena. Kappale nousi myös radioiden soitetuimmaksi kappaleeksi (11/2014). Kriitikoiden vastaanotto kappaleelle oli pääosin myönteinen; kappaletta pidettiin yhtenä albumin parhaimmista. Soundin kriitikko sanoi Mariskan tehneen kenties uransa parhaan sanoituksen. ==Julkaisu== ”Suru on kunniavieras” sisältyy 4. lokakuuta 2013 julkaistulle Terra-albumille. Kappale lähetettiin radiokanaville albumin kolmantena singlenä tammikuussa 2014; erillistä kaupallista singlejulkaistua kappaleesta ei tehty. Kappaletta käytettiin maaliskuussa 2014 alkaneen Mustat lesket -draamasarjan ennakkomainoksissa ja trailereissa. Nelosen internetsivuilla julkaistiin 16. tammikuuta 2014 musiikkivideo, jossa kappaleen varsinaiseen musiikkivideoon on yhdistetty otteita televisiosarjasta. Lauri Laukkasen ohjaama musiikkivideo kuvattiin joulukuussa 2013, ja sillä esiintyy Vartiaisen lisäksi tanssiryhmä Fe'Fellas. Virallinen musiikkivideo julkaistiin Warner Music Finlandin ylläpitämällä YouTube- kanavalla 6. helmikuuta 2014. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista 3 Radiolista 1 ==Lähteet== Luokka:Vuoden 2013 kappaleet Luokka:Jenni Vartiaisen kappaleet Luokka:Mariskan sanoittamat kappaleet
Isku rajalle (2011)

Isku rajalle () on vuonna 2011 ensi-iltansa saanut Richard Holmin ohjaama ruotsalainen sotaelokuva. == Juoni == Vuonna 1942 Ruotsin Värländissa, joka sijaitsee Saksan miehittämän Norjan rajalla, sijaitsevalta vartioasemalta lähtee kaksi sotilasta tarkkailemaan natsien toimintaa. Natsit kuitenkin huomaavat ruotsalaiset, ja tappavat toisen heistä ja ottavat toisen vangiksi kuulusteluja varten. Vangiksi jäänyt sotilas paljastuu luutnantti Aron Stenströmin (André Sjöberg) veljeksi Sveniksi (Martin Wallström). Aron Stenström kokoaa pienen iskujoukon, jossa mukana on mm. suomalainen talvisodan veteraani, korpisoturi Wille Järvinen (Antti Reini), ja he lähtevät pelastamaan Sveniä. Ruotsalainen eversti kuulee operaatiosta, ja lähettää sotilaita tappamaan kadonneet ruotsalaiset ja heitä pelastamaan lähteneet miehet peitelläkseen tapahtunutta virhettä. Ruotsalaisilla sotilailla on nyt vastassaan natsien lisäksi myös maanmiehensä. == Näyttelijät == == Lähteet == == Aiheesta muualla == * * Luokka:Vuoden 2011 ruotsalaiset elokuvat Luokka:Toiseen maailmansotaan pohjautuvat elokuvat
R-show

R-show oli Ylen ajankohtaisviihteeseen keskittynyt radio-ohjelma, jota alettiin lähettää vuonna 1973. Sen vetäjänä toimi Teiniliiton puheenjohtajana muutamaa vuotta aiemmin toiminut Rauna-Riitta Lahtela ja sketsejä siihen kirjoittivat Seppo Ahti ja Ilkka Kylävaara. Viihdepäällikkö Tapio Lipposen alaisuudessa tehty ohjelma tuli kuuluisaksi radikaalista vasemmistolaisuudestaan ja arkojen aiheiden, kuten homoseksuaalisuuden ja kristinuskon käsittelystä, minkä takia se joutui usein Yleisradion ohjelmaneuvoston asialistalle. ==Lähteet== Luokka:Suomalaiset radio-ohjelmat
Käyrä korkealla

Käyrä korkealla oli Yleisradion 1970-luvun puolivälissä lähetetty radio- ohjelmasarja, "talouselämän sävelradio", jota toimittivat Esko Seppänen ja Max Rand toimittaja Reijo Rajamäen idean pohjalta. Seppänen ja Rand olivat molemmat Suomen Kommunistisen Puolueen jäseniä, ja keskiviikkoisin lähetetty ohjelma tulikin kuuluisaksi kritisoimalla päivän hittikappaleiden lomassa voimakkaasti Suomen talouselämää, erityisesti suuryritysten rikkaita omistajasukuja, ja toisaalta esittämällä kritiikittömiä kuvauksia Neuvostoliitosta, jonka talousoloihin Seppänen ja Rand kävivät tutustumassa haastattelumatkoillaan. Myöhempien vuosikymmenien sijoitusguru Kim Lindström sanoo kirjassaan Puoli vuosisataa pörssin sisäpiirissä (Talentum 2013) arvostavansa Seppäsen silloista työtä suomalaisten pankkien ja pörssiyritysten johtajien keskinäisten suhteiden ja yritysten monimutkaisten omistajuuskuvioiden paljastamiseksi.Koskinen, Mika: Sisäpiiriläinen paljastaa: tiesitkö tätä Suomen eliitistä? Ilta-Sanomat 28.8.2013. Viitattu 30.7.2014. ==Lähteet== Luokka:Suomalaiset radio-ohjelmat Luokka:Ylen historia
Pyhän Pietarin kirkko (Laitila)

Pyhän Pietarin kirkko (ruots. S:t Petri kyrka) on Laitilan Untamalan kylässä sijaitseva puukirkko, joka on rakennettu 1785. Paikalla ollut edellinen kirkko oli palanut vuonna 1782. Pyhän Pietarin kirkkoa on korjattu vuosina 1870 ja 1912, vuonna 1924 rakennettiin nykyiset sakaristo ja torni.Laitilan kirkot Laitilan seurakunta. Viitattu 30.7.2014. Se on osa Untamalan raittikylää, joka kuuluu Museoviraston määrittelemiin valtakunnallisesti merkittäviin rakennetuihin kulttuuriympäristöihin.Untamalan raittikylä Museovirasto. Viitattu 30.7.2014. Pyhän Pietarin kirkon paikalla oli kirkko ilmeisesti jo viimeistään 1200-luvulla, jolta ajalta on peräisin kirkkomaalla sijaitseva Kalevanpojan viikatteentikku. Sitä pidetään Suomen vanhimpana kristillisenä hautamuistomerkkinä.Untamala Laitilan kylien varhaisvaiheet. Viitattu 30.7.2014. == Lähteet == ==Aiheesta muualla== * Luokka:Laitilan rakennukset ja rakennelmat Luokka:Varsinais-Suomen kirkkorakennukset Luokka:Suomen puiset pitkäkirkot Luokka:Suomen 1700-luvulla rakennetut rakennukset ja rakennelmat
International Ice Patrol

International Ice Patrol () on organisaatio, jonka tarkoitus on turvallisuussyistä tarkkailla jäävuoria ja ilmoittaa niistä. Sitä operoi Yhdysvaltain rannikkovartiosto, mutta sen toiminnan kustantaa 13 valtiota, joilla on kiinnostusta transatlanttiseen merenkäyttöön. Vuodesta 2011 näihin valtioihin kuuluvat Belgia, Kanada, Tanska, Suomi, Ranska, Saksa, Kreikka, Italia, Japani, Alankomaat, Norja, Panama, Puola, Espanja, Ruotsi, Iso- Britannia ja Yhdysvallat.http://www.navcen.uscg.gov/pdf/iip/2011_IIP_Annual_Report.pdf Organisaatio perustettiin vuonna 1914 osana RMS Titanicin uppoamisen jälkiseurauksia. Sen päätarkoitus on varoittaa kaikkia Euroopan sekä Yhdysvaltain ja Kanadan suurimpien satamien välisillä isoympyräreiteillä kulkevia aluksia reitillä olevista jäävuorista. A.J. Panian. “Yough graduate steps into titanic role”. Pittsburgh Tribune Review, 4 Sep 2007. pittsburghlive.com , Luettu 19. syyskuuta 2007. == Lähteet == Luokka:vesiliikenne
Masters of Sex

Masters of Sex on yhdysvaltalainen draamasarja, jonka on luonut Michelle Ashford. Masters of Sex alkoi Showtime-kanavalla 29. syyskuuta 2013. Suomessa sarjaa esittää HBO Nordic. Sarja kertoo tunnetusta Masters ja Johnson -seksitutkijatyöparista. == Näyttelijät == == Aiheesta muualla == *Virallinen sivusto * Luokka:2010-luvun yhdysvaltalaiset draamasarjat Luokka:Primetime Emmy -palkitut ohjelmat Luokka:Showtimen televisio-ohjelmat
Steven Price

Steven Price (s. 22. huhtikuuta 1977 Nottingham, Yhdistynyt kuningaskunta) on brittiläinen Oscar-palkittu elokuvasäveltäjä. Hänet tunnetaan muun muassa vuoden 2013 elokuvan Gravity säveltäjänä, josta hänet palkittiin parhaan musiikin Oscarilla ja Baftalla. Hän on säveltänyt musiikin myös elokuviin Attack the Block, The World's End, Fury ja Suicide Squad. == Aiheesta muualla == * Luokka:Brittiläiset elokuvasäveltäjät Luokka:Oscar-palkinnon saajat Luokka:BAFTA-palkinnon saajat Luokka:Vuonna 1977 syntyneet Luokka:Elävät henkilöt
SOLAS-sopimus

Kansainvälinen yleissopimus ihmishengen turvallisuudesta merellä () on kansainvälinen meriturvallisuutta käsittelevä sopimus. Se takaa, että kaikki sopimuksen allekirjoittajamaissa rekisteröidyt laivat läpäisevät tietyt minimiturvallisuusmääräykset, jotka koskevat niin rakennetta, välineistöä kuin laivan toimintaa. Sopimusta kaikkine siihen tehtyine muutoksineen pidetään kaikkein tärkeimpänä kauppa-alusten turvallisuutta koskevana sopimuksena. Sopimusta ja siihen tehtyjä muutoksia hallinnoi IMO. Huhtikuussa 2013 tarkastellessa kaikkein uusin muutos on toukokuulta 2011. Sopimuksen on allekirjoittanut 159 valtiota, joiden lipun alla matkustaa noin 99 prosenttia maailman kauppa-aluksista bruttovetoisuudella laskettuna. Ensimmäinen SOLAS- sopimus solmittiin RMS Titanicin haaksirikon jälkeen. == Lähteet == == Aiheesta muualla == * Kansainvälinen yleissopimus ihmishengen turvallisuudesta merellä, 1974 (SopS 11/1981) – sopimuksen suomenkielinen käännös Luokka:Merenkulku
Holubivka

Holubivka (, ), aiemmin Kirovsk (), on kaupunki Luhanskin alueella Itä- Ukrainassa, linnuntietä noin 50 kilometriä Luhanskista länteen ja runsas 7 kilometriä Kadijivkan kaupungin keskustasta pohjoiseen. Vuonna 2013 Kirovskin kaupunkipiirissä asui Ukrainan tilastokeskuksen arvion mukaan 36 280 asukasta. Asukkaista 28 529 oli Kirovin kaupungista, jonka lisäksi kaupunkipiiriin kuului kolme kaupunkimaista taajamaa ja noin 300 maaseutuasukasta. Ainakin toukokuun 2014 lopulla seudulla oli Ukrainan hallitusvaltaa vastustavia separatisteja.Infografika: ATO v Donbasse: pozitsii ukrainskih silovikov i terroristov 26.5.2014, tietotoimisto LIGABiznesInform, liga.net, viitattu 30.7.2014, == Lähteet == ==Aiheesta muualla== * Tietoa kaupungista Ukrainan parlamentin sivustolla (rada.gov.ua) Luokka:Altševskin piiri Luokka:Luhanskin alueen kaupungit
Conway Twitty

250px|thumb|right|Conway Twitty vuonna 1974. Conway Twitty (alkujaan Harold Lloyd Jenkins, 1. syyskuuta 1933 – 5. kesäkuuta 1993) oli yhdysvaltalainen country-muusikko. Hän saavutti menestystä myös varhaisen rock and rollin, rhythm and bluesin ja popin saralla. Twittyn kappaleista peräti 40 nousi listaykkösiksi 1970- ja 1980-luvuilla. Hänellä oli eniten listaykkösiä Billboardin country-listalla aina vuoteen 2009 asti, jolloin George Strait rikkoi kyseisen ennätyksen. Twitty levytti monia menestyneitä duettoja Loretta Lynnin kanssa. == Lähteet == Luokka:Yhdysvaltalaiset countrymuusikot Luokka:Vuonna 1933 syntyneet Luokka:Vuonna 1993 kuolleet
William Alden Smith

William Alden Smith () oli Yhdysvaltain edustajainhuoneen jäsen (1895–1907) ja senaattori (1907–1919) Michiganin osavaltiosta. == RMS Titanicin turmatutkinta == RMS Titanicin upottua Pohjois-Atlantilla 15. huhtikuuta 1912 vieden mukanaan 1500 ihmishenkeä Smith toimi puheenjohtajana senaatin kuulemisissa, jotka alkoivat Waldorf Astoria -hotellissa New York Cityssä päivä turmasta pelastuneiden saapumisen jälkeen. Paikalle tulleet senaattorit ja muut kuulijat kuulivat turmasta pelastuneiden matkustajien ja henkilökunnan todistuksia. Smithin alakomitea julkaisi raporttinsa 28. toukokuuta 1912. Se johti osaltaan merkittäviin uudistuksiin meriturvallisuudessa. Smith sai kyseenalaista mainetta enemmän värikkäänä kuin tietävänä tutkintalautakunnan puheenjohtajana, saaden Ison-Britannian lehdistössä jopa lempinimen "Watertight Smith" () kysyessään olivatko vesitiiviit laipiot, joiden tarkoitus oli pitää laiva pinnalla, tarkoitettu suojaamaan matkustajia.New York Times May 29, 1912 Tutkinnasta kertovassa kirjassaan "The Other Side of the Night" Daniel Allen Butler huomauttaa, että Smith oli käynyt tutustumassa Titanicin sisaralukseen, RMS Olympiciin, ja näin ollen tiesi, mikä laipioiden tehtävä oli, mutta että suurempi yleisö ei välttämättä tiennyt. Muiden kysymysten tarkoitus oli pakottaa miehistö ja henkilökunta vastaamaan kansantajuisesti ja välttämään teknistä kieltä. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Vuonna 1859 syntyneet Luokka:Vuonna 1932 kuolleet
Birhor

Birhor on mundakieli, jota puhuu äidinkielenään noin 2 000 ihmistä Intiassa Jharkhandin, Chhattisgarhin, Odishan, Länsi-Bengalin ja Maharashtran osavaltioissa. Kieltä puhuvat birhorit ovat perinteisesti olleet nomadeita, joten tarkan puhujamäärän arviointi on vaikeaa. Birhoria kirjoitetaan devanagari-kirjaimistolla. Äidinkielenään birhoria puhuvista alle 1 % on lukutaisoisia. == Lähteet == Luokka:Mundakielet Luokka:Intian kielet
Vacation

Vacation on yhdysvaltalais-brittiläis-kanadalaisen tyttöbändi G.R.L.:n kappale heidän debyyttialbumilta. Sen julkaisivat Kemosabe ja RCA Records yhtyeen debyyttisinglenä 18. kesäkuuta 2013. Kappaleen sanoittivat Bonnie McKee, Lukasz Gottwald, Max Martin ja Henry Walter, joista kolme viimeisintä hoitivat myös tuotannon. "Vacation" on tyyliltään ylätempoinen kappale. ==Listasijoitukset== Listat (2013) Paras sijoitus Etelä-Korea (Gaon Music Chart) 97 ==Lähteet== Luokka:Vuoden 2013 kappaleet Luokka:G.R.L.:n kappaleet
Kagate

Kagate on tiibetiläis-burmalainen kieli, jota puhutaan Ramechhapin piirikunnassa Janakpurin vyöhykkeellä Nepalin itäosassa. Sitä puhuu vuoden 2011 väestönlaskennan mukaan äidinkielenään noin 100 ihmistä, minkä lisäksi monet helambunšerpan puhujat osaavat sitä toisena kielenä. Kagate ja helambunšerpa ovat läheisiä sukukieliä, ja kagate voidaan luokitella myös helambunšerpan murteeksi. Helambunšerpassa käytetään runsaasti perinteisiä kohteliaisuusmuotoja verbien taivutuksessa, mikä tekee helambunšerpan ymmärtämisen vaikeammaksi kagaten puhujille kuin päinvastoin. == Lähteet == Luokka:Tiibetiläis-burmalaiset kielet Luokka:Nepalin kielet
Ugly Heart

Ugly Heart on yhdysvaltalaisen tyttöbändi G.R.L.:n kappale heidän tulevalta EP:ltä. Kappaleen ovat sanoittaneet Ryan Baharloo, Ester Dean, Lukasz Gottwald, John Charles Monds ja Henry Walter, samalla kun tuotannosta vastasivat Gottwald ja Walter heidän tuotantomonikerien, Dr. Luken ja Cirkutin alaisena. Kappale julkaistiin heidän tulevan EP:n johdantosinglenä 3. kesäkuuta 2014. "Ugly Heart" on kitarapainotteinen popkappale, jossa käytetään myös ukuleleä antamaan vivahdetta countrymusiikista. Kappale kertoo miehestä joka on kaunis ulkoisasti mutta ruma sisäisesti. "Ugly Heart" sai yleistä suosiota kriitikoilta. Kappaleeseen liittyvän musiikkivideon ohjasi Chris Marrs Piliero. Videolla tytöt joutuvat pidätetyiksi tatuoituaan sanan "ugly" (ruma) miehen naamaan. Videota katsottiin alle viikossa 2.5 miljoonaa kertaa. ==Listasijoitukset== Listat (2013) Paras sijoitus Australia (ARIA) 2 Irlanti (Irlannin singlelista) 20 Uusi-Seelanti (RIANZ) 4 ==Lähteet== Luokka:Vuoden 2014 kappaleet Luokka:G.R.L.:n kappaleet
Helambunšerpa

Helambunšerpa on tiibetiläis-burmalainen kieli, jota puhutaan Bagmatin vyöhykkeellä Nepalin keskiosassa. Kieltä puhuu vuoden 2011 väestönlaskennan mukaan äidinkielenään 10 200 ihmistä. Helambunšerpan läheisiä sukukieliä ovat muun muassa kagate, kyirong ja šerpa. == Lähteet == Luokka:Tiibetiläis- burmalaiset kielet Luokka:Nepalin kielet
TUL Cup 2014

TUL Umbro-cup 2014 oli 74. järjestetty Työväen Urheiluliiton jalkapallomestaruuskilpailu. Cup-muotoisena pelattuun turnaukseen osallistui seitsemän joukkuetta, joista Äänekosken Huima pääsi suoraan välieriin. Puolivälierät ja välierät pelattiin huhti–toukokuussa ja loppuottelu heinäkuussa Seinäjoella. Finaalissa Sisu-Pallo voitti FC Kiiston reservijoukkueen maalein 3–1. Loppuottelu oli alun perin tarkoitus järjestää kesäkuun alussa Seinäjoella pidetyn TUL:n XII liittojuhlan yhteydessä, mutta myöhemmin sen ajankohtaa siirrettiin. == Ottelut == === Puolivälierät === === Välierät === === Loppuottelu === == Lähteet == Luokka:TUL Cup Luokka:Vuoden 2014 jalkapallo
Parlamentaarinen tasavalta

Parlamentaarinen tasavalta on tasavalta, jossa hallituksen on nautittava parlamentin luottamusta. Hallituksen johtaja on useimmiten pääministeri, mutta yleensä on olemassa myös presidentin virka. Eri parlamentaarisissa tasavalloissa pääministerin ja presidentin valtaoikeudet ovat eritasoiset. Suuressa osassa parlamentaarisista tasavalloista (esim. Saksassa, Italiassa ja nykyään myös Suomessa) presidentti on lähinnä seremoniallinen ja edustuksellinen henkilö samaan tapaan kuin monarkki (yleensä kuningas tai kuningatar) nykyaikaisissa parlamentaarisissa monarkioissa, ja kuten näissä monarkioissa, ylin valta on pääministerillä. Toisissa parlamentaarisissa tasavalloissa (esim. Ranskassa, Venäjällä ja aikaisemmin Suomessa) presidentti on todellinen valtionpäämies, jolla on laajempi valta kuin pääministerillä ja koska presidentin, toisin kuin pääministerin johtaman hallituksen, ei tarvitse nauttia parlamentin luottamusta, parlamentarismi ei ole kovin vahvaa ja järjestelmässä on myös presidentillisen järjestelmän piirteitä. Tällaista järjestelmää on kuvailtu myös parlamentarismin ja presidentillisen järjestelmän välimuodoksi ja kutsuttu nimellä semipresidentialismi tai puolipresidentialismi. Myös Suomen järjestelmän katsotaan olleen semipresidentiaalinen vuosina 1919-2000\. Suomessa semipresidentialismiin johti se, että itsenäisyyden alun kiista valtiomuodosta päättyi kompromissiin: Suomesta tuli tasavalta, mutta myönnytyksenä monarkisteille taattiin presidentin laajat valtaoikeudet. Monarkistit olivat tosin kaavailleet kuninkaalle vieläkin laajempaa valtaa kuin minkä presidentti lopulta sai. On myös parlamentaarisia tasavaltoja (kuten Etelä-Afrikka), joilla samoin kuin useimmilla presidentiaalisilla mailla ei ole pääministeriä, vaan hallitusta johtaa presidentti. Presidentillä on tällöin suuri valta, mutta toisin kuin presidentiaalisissa maissa, hallituksen, myös presidentin, on nautittava parlamentin luottamusta ja hallituksen jäsenet ovat useimmiten kansanedustajia. Luokka:Valtiomuodot
Landwehrkanal

Landwehrkanal on Berliinin keskustan läpi kulkeva 10,3 kilometriä pitkä kanava, joka yhdistyy molemmista päistään Spreejokeen. Kanavan itäpää on Osthafenissa (itäsatamassa) ja länsipää Spree-Eckissä Charlottenburgissa. Kanavan keskimääräinen leveys on 23 metriä, ja se on joka kohdasta vähintään kaksi metriä syvä.Landwehrkanal Berlin.de. Viitattu 30.7.2014. Mutkitteleva Landwehrkanal kulkee Kreuzbergin, Tiergartenin ja Charlottenburgin kaupunginosien läpi. Se erottaa toisistaan Grosser Tiergartenin puiston ja Berliinin eläintarhan alueen. Landwehrkanaliin yhdistyy lähellä sen itäpäätä Neuköllner Schiffahrtskanal. Landwehrkanal rakennettiin vuosina 1845–1850 Peter Joseph Lennén suunnitelmien mukaan. Sen tarkoituksena oli helpottaa rakennustarvikkeiden ja lämmityshiilen kuljetusta kaupunkiin vesiteitse ja siten vähentää Spreen ruuhkautumista keskustan kohdalla. Kanavaan tehtiin tulvien säännöstelemiseksi kaksi sulkua, toinen Schlesiches Torin ja toinen eläintarhan kohdalle.Landwehrkanal Denkmale in Berlin: Denkmaldatenbank. Viitattu 30.7.2014. Kanavan eteläranta muutettiin vuosina 1883–1890 rantapromenadiksi, mutta pohjoisranta jäi entiselleen. Ylempää sulkuporttia laajennettiin vielä 1936–1940. Nykyisin Landwehrkanalissa on lähinnä huviliikennettä. Murhatun Rosa Luxemburgin ruumis heitettiin vuonna 1919 Landwehrkanaliin. Lichtensteinbrücke-sillan kohdalla on nykyään Luxemburgille omistettu muistomerkki. ==Lähteet== ==Aiheesta muualla== Luokka:Berliinin liikenne Luokka:Saksan kanavat
Franck Pourcel

Franck Pourcel (11. elokuuta 1913 – 12. marraskuuta 2000) oli ranskalainen klassisen ja viihdemusiikin kapellimestari. Hän opiskeli viulunsoittoa Marseillen konservatoriossa, ja aloitti viulistin uran vuonna 1931. Hän muutti Yhdysvaltoinin vuonna 1952, mutta palasi seuraavana vuonna takaisin Ranskaan levyttämään kappaleet Blue tango ja Limelight. Hän julkaisi ensimmäisen albuminsa vuonna 1954. Vuonna 1956 julkaistu hänen versionsa kappaleesta Only you (And You Alone) myi kultaa ja nousi Yhdysvaltojen Billboard-listan top-10:n. Pourcel toimi Ranskan vakiokapellimestarina euroviisuissa vuosina 1956-1972 (poikkeuksena vuodet 1957 ja 1968), ja tuona aikana Ranska voitti kilpailun neljä kertaa, vuosina 1958, 1960, 1962 ja 1969. Pourcel levytti 250 albumia, yli 3 000 kappaletta ja johti esimerkiksi Lontoon sinfoniaorkesteria, BBC:n orkesteria ja Orchestre Lamoureux’tä. Hän levytti vuoteen 1995. Hän kuoli Parkinsonin tautiin 87-vuotiaana vuonna 2000. == Lähteet == Luokka:Vuonna 1913 syntyneet Luokka:Vuonna 2000 kuolleet Luokka:Ranskalaiset kapellimestarit Luokka:Euroviisukapellimestarit
Loke

Loke voi tarkoittaa seuraavia asioita ja ihmisiä: *Loki eli Loke, jumala skandinaavisessa mytologiassa *loke, Nepalissa puhuttu tiibetiläis-burmalainen kieli *HMS Loke (1869), Ruotsin merivoimien monitorialus *Loke Wan Tho, singaporelainen elokuvatuottaja, lintutieteilijä ja valokuvaaja.
Saukkoriipi

Saukkoriipi on kylä Pellon kunnassa. Kylä on muodostunut Konttajoen vesistön varteen jo 1700-luvulla. Kylän nimi viittaa alueella aikanaan pyydettyyn saukkoon. Kylän perinteiset elinkeinot ovat kalastaminen, metsänhoito, marjastus ja poronhoito. Puiden uitto näkyy kyläkuvassa edelleen ja onhan aikoinaan kaivettu jopa Suezin kanava palvelemaan uittoa. ==Lähteet== Luokka:Pellon kylät
Komische Oper Berlin

Komische Oper Berlin on Berliinissä toimiva oopperatalo, joka on erikoistunut kevyeen oopperaan, operetteihin ja musikaaleihin. Se esittää myös klassista oopperaohjelmistoa. Rakennus on vain korttelin päässä Unter den Lindenistä ja Friedrichstrassesta. Komische Operin perusti itävaltalainen Walter Felsenstein vuonna 1947 ja se saavutti maailmanmaineen hänen pääjohtajakautenaan. Oopperan orkesterissa oli monia maailmankuuluja kapellimestareita. Oopperatalona toimii vuonna 1892 Behrenstrasselle valmistunut alkujaan uusbarokkityylinen teatteritalo, jossa toimi alkuun Theater Unter den Linden ja myöhemmin teatteri Metropol.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 345. Tandem Verlag (h. f. ullmann) 2009. Alkuteos Kunst & Architektur Berlin. Rakennuksen suunnitteli tunnettu wieniläinen arkkitehtitoimisto Fellner & Helmer.History Komische Oper Berlin. Viitattu 30.7.2014. Katsomossa on 1190 paikkaa. Pääsali on säilynyt alkuperäisenä, mutta toisessa maailmansodassa tuhoutunut kadun puoleinen osa korvattiin 1960-luvulla uudella rakennuksella. ==Lähteet== ==Aiheesta muualla== *Kotisivu Luokka:Berliinin rakennukset ja rakennelmat Luokka:Saksan oopperatalot
Šerpan kieli

Šerpa (omakielinen nimi: शेर्वी तम्ङे‎ tai ཤར་པའི་སྐད་ཡིག‎) on pääsääntöisesti nepalilaisten šerpojen puhuma kieli Sitä puhutaan pääasiassa Sagarmathan, Janakpurin ja Bagmatin vyöhykkeillä. Šerpa kuuluu tiibetiläis-burmalaisten kielten bodilaiseen haaraan. Sen läheisiin sukukieliin kuuluvat muun muassa jirel, helambunšerpa, loke ja dolpo. Šerpalla katsotaan olevan viisi päämurretta. Murteiden väliset erot ovat pieniä ja eri murteiden puhujat ymmärtävät toisiaan hyvin. == Status ja puhujamäärät == Yhteensä šerpaa puhuu äidinkielenään 168 800 ihmistä. Etnisten šerpojen lisäksi osa Himalajalla työskentelevistä kantajista ja oppaista osaa šerpaa vieraana kielenä. Šerpan katsotaan olevan uhanalainen. Sikkimin osavaltio tunnusti šerpan yhdeksi viralliseksi kieleksi vuonna 1997, ja sitä opetetaan joissain osavaltion kouluissa. Kaksikielisyys on šerpojen keskuudessa yleistä. Erityisesti Nepalissa šerpojen keskuudessa on käynnissä kielisiirtymä, jossa erityisesti kaupungeissa asuvat šerpat ovat alkaneet puhumaan yhä enenevissä määrin nepalia. Joidenkin šerpan puhujien keskuudessa kieli nähdään vanhanaikaisena ja vähemmän hyödyllisenä suhteessa nepaliin. == Fonologia == === Vokaalit === Etinen Takainen Suppea i u Puolisuppea e o Puoliavoin ɛ ɔ Avoin a ɑ Vokaalit [i] ja [u] voivat esiintyä sekä lyhyinä että pitkinä. Kaikki vokaalit voivat esiintyä myös nasaalisina. Lähde: === Konsonantit === Labiaali Dentaali Alveolaari Retrofleksi Palatoalveolaari Palataali Velaari Glottaali Nasaali m n ɲ ŋ Klusiili norm. b d̪ ɖ ɟ g asp. pʰ t̪ʰ ʈʰ cʰ kʰ Affrikaatta norm. dz dʒ asp. tsʰ tʃʰ Frikatiivi s ʃ h Likvida l̪ ɾ Puolivokaali w j Lähde: == Kirjakieli == Kieltä voidaan kirjoittaa joko tiibetiläisellä kirjaimilla tai devanagarilla. Uusi testamentti on käännetty šerpaksi vuonna 2015. Kirjakielen kehittymistä on haitannut se, että puhujien asenteet kieltä kohtaan eivät ole kovinkaan positiivisia. Šerpan puhujat tuppaavat kommunikoimaan kirjallisesti nepaliksi. == Lähteet == Luokka:Nepalin kielet Luokka:Bodilaiset kielet
Nimadi

Nimadi on indoarjalainen kieli, jota puhutaan Intiassa Madhya Pradeshin, Uttar Pradeshin ja Maharashtran osavaltioissa. Se luokitellaan radžastanilaisten kielten ryhmään yhdessä radžastanin, lambadin ja gurgulan kanssa. Vuoden 2001 väestönlaskennan mukaan nimadia puhuu äidinkielenään 2 150 000 ihmistä. Nimadia kirjoitetaan devanagari-kirjaimistolla. == Lähteet == Luokka:Indoarjalaiset kielet Luokka:Intian kielet
Berliner Ensemble

Berliner Ensemble on Berliinissä toimiva teatteri, jonka perusti näytelmäkirjailija Bertolt Brecht vuonna 1949 silloiseen Itä-Berliiniin. Teatteri toimi aluksi Deutsches Theaterin tiloissa, kunnes sai vuonna 1954 oman teatteritalon Schiffbauerdammin varrelta.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 227. Tandem Verlag (h. f. ullmann) 2009. Alkuteos Kunst & Architektur Berlin. Rakennus sijaitsee Spreejoen pohjoisrannalla lähellä Weidendammerin siltaa. Brecht johti teatteria vuonna 1956 tapahtuneeseen kuolemaansa asti, minkä jälkeen sitä johti hänen leskensä Helene Weigel vuoteen 1971. Kuuluisia näyttelijöitä olivat muun muassa Therese Giehse ja Ernst Busch. Myös teatterin myöhemmät johtajat ovat olleet tunnettuja ja arvostettuja. Nykyinen johtaja on Claus Peymann. Teatterirakennus valmistui vuonna 1892 ja oli aluksi nimeltään Neues Theater, sittemmin Theater am Schiffbauerdamm. Rakennuksen historiaan mahtuu monia kohuensi-iltoja aivan toiminnan alusta alkaen. Siellä ensiesitettiin myös Brechtin ja Kurt Weillin Kerjäläisooppera vuonna 1928. Teatteritalon edessä oleva aukio on nykyään nimeltään Bertolt-Brecht-Platz. ==Lähteet== ==Aiheesta muualla== *Teatterin kotisivu Luokka:Berliinin rakennukset ja rakennelmat Luokka:Berliinin teatterit
Selvästi päihtynyt

Selvästi päihtynyt on kappale Jenni Vartiaisen kolmannelta, Terra-nimiseltä studioalbumilta. Se julkaistiin albumin toisena singlenä lokakuussa 2013. Kappaleen ovat tehneet Vartiainen, Jukka Immonen ja Teemu Brunila. Kappale menestyi sitä edeltäneen "Junat ja naiset" -singlen tavoin hyvin. Latauslistalla kappale nousi parhaimmillaan 23:nneksi. Kappale oli kahden viikon ajan radioiden soitetuin kappale (1–2/2014), ja se pysyi kymmenen soitetuimman kappaleen joukossa yhteensä 12 viikon ajan. Kappaleeseen kuvattiin Hannu Aukian ohjaama musiikkivideo, joka julkaistiin Warner Music Finlandin ylläpitämällä YouTube-kanavalla 13. joulukuuta 2013. Musiikkivideo kuvattiin Dancing on Ice -ohjelmaa varten rakennetussa jäähallissa. Musiikkipalvelu Spotifyssa julkaistiin kappaleesta akustinen versio. "Selvästi päihtynyt" sai kriitikoilta vaihtelevan vastaanoton. Kappaletta verrattiin Vartiaisen edelliseltä albumilta löytyvään kappaleeseen "Nettiin". Rumban kriitikko sanoi kertosäkeen sanoituksen tuntuvan aluksi vitsiltä, mutta totesi, että "lopulta hölmöys voittaa puolelleen". Me Naiset -lehden arvostelussa moitittiin Brunilan sanoituksia. Nuorgamin kriitikko lyttäsi kappaleen sanoen, että "olo alkaa parin kuuntelun jälkeen olla kuin juurihoitopotilaalla". ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista 23 Radiolista 1 ==Lähteet== Luokka:Vuoden 2013 kappaleet Luokka:Jenni Vartiaisen kappaleet
Ylä-Myllyjärvi

Ylä-Myllyjärvi (myös Ylämyllyjärvi) on Roninmäen ylärinteellä oleva asuinalue Jyväskylän Keltinmäessä. Ylä-Myllyjärvi on omakotitalovoittoinen alue, joka on rakennettu enimmäkseen 1990-luvun lopulla. Huhtalammentiellä on kuitenkin myös 2000-luvun alussa rakennettuja kerrostaloja.Jyväskylän karttapalvelu: Rakennustiedot. Ennen asuinalueen rakennuttamista Ylä-Myllyjärven alueella ei ollut asutusta. Hieman etelämpänä Keljon rekisterikylän puolella Mustalammen ja Vuorilammen välissä (nykyistä Etelä-Keljoa) oli aikaisemmin Mustalammen tila.Lähteenmäki 1992, s. 40. Se perustettiin vuonna 1831Lähteenmäki 1992, s. 47. ja hävisi melko varhain, sillä se ei esiinny enää vuoden 1922 peruskartalla. Ylä-Myllyjärven laajentumisen Mustalammen ja Vuorilammen suuntaan mahdollistavaa asemakaavaa on suunniteltu syyskuusta 2023 alkaen. == Lähteet == * === Viitteet === Luokka:Keltinmäki
John Bigham

John Charles Bigham, 1. Merseyn varakreivi () oli brittiläinen juristi ja poliitikko. Toimittuaan aluksi menestyvänä lakimiehenä, ja sittemmin vähemmän menestyvänä poliitikkona, hänet nimitettiin tuomariksi, erikoisalanaan markkinaoikeus. Eläkkeelle jäämisen jälkeen Mersey toimi edelleen aktiivisena julkisissa asioissa, ja hänet muistetaan parhaiten Board of Traden virallisista tutkimuksista höyrylaivojen, erityisesti RMS Titanicin, RMS Lusitanian, ja RMS Empress of Irelandin, onnettomuuksien syiden selvittämiseen. ===Titanic -tutkinta=== Vuonna 1912 Mersey sai suurimman kunniansa, kun Herbert Henry Asquithin hallituksen lordikansleri lordi Loreburn nimitti hänet RMS Titanicin uppoamisen syitä selvittävän komission johtoon. Hänen toimintaansa tehtävässä kritisoitiin sanomalla, että hän oli puolueellinen Board of Tradea ja suuria laiva-yhtiöitä kohtaan ja vähemmän kiinnostunut selvittämään turman syitä. Seuraavana vuonna Mersey toimi SOLAS- sopimuksen luoneen kansainvälisen kokouksen puheenjohtajana. Vuosina 1914-1915 hän toimi vielä kolmen laivan – RMS Empress of Irelandin, Falaban ja RMS Lusitanian – onnettomuustutkintalautakuntien puheenjohtajana. Viimeksi mainitussa tapauksessa Mersey on niiden joukossa, joita salaliittoteoreetikot pitävät osallisena salailuun turman oikeasta syystä. Merseyn elämäkerran kirjoittajan Hugh Mooneyn mukaan nämä epäillyt ovat vain otaksumia, mutta että "tutkinnan tulos (joka asetti turman syyn täysin Saksalle) oli epäilemättä poliittisesti motivoitunut.Mooney, Hugh. "Bigham, John Charles, first Viscount Mersey (1840–1929)", Oxford Dictionary of National Biography, Oxford University Press, 2004; online edition, toukokuu 2006, luettu 28. huhtikuuta 2011 Mersey kohotettiin Ison-Britannian aateliskalenterissa paronista varakreiviksi vuonna 1916. == Lähteet == Luokka: Juristit
Charles C. Adams Jr.

Charles C. Adams Jr. (s. 25. elokuuta 1947 Belfast, Pohjois-Irlanti) on yhdysvaltalainen juristi, joka toimi Yhdysvaltain Suomen-suurlähettiläänä heinäkuusta 2015 tammikuuhun 2017. Häntä edelsi Bruce Oreck ja seurasi Robert Pence. Presidentti Donald Trump erotti Adamsin tehtävistään virkaanastujaispäivänään 20.1.2017. Trump ei nimennyt tehtävään heti Adamsin seuraajaa, vaan hänen tehtäviään hoiti suurlähetystön ylin virkamies Donna Welton Pencen nimitykseen saakka. Adams syntyi Belfastissa isänsä ollessa siellä diplomaattisella komennuksella. Lisäksi hän on asunut ja opiskellut muun muassa Ranskassa, Saksassa, Marokossa ja Senegalissa. Adams puhuu englannin lisäksi saksaa, ranskaa ja swahilia, jota hän oppi toimiessaan 1970-luvun alussa vapaaehtoisena Yhdysvaltojen Rauhanjoukoissa Keniassa. Adams oli mukana Barack Obaman ensimmäisessä presidentinvaalikampanjassa vuonna 2008. Hän toimi myös Obaman uudelleenvalintakampanjassa ulkoamerikkalaisten kampanja-avustustyön päällikkönä. Juristina Adams on erikoistunut kansainväliseen välimiesoikeuteen eli kiistakysymysten sovitteluun ilman oikeuskäsittelyä. Hän työskenteli vuodesta 1987 aina suurlähettilääksi nimittämiseensä asti johtotehtävissä suuressa kansainvälisessä Akin Gump Strauss Hauer & Feld -lakitoimistossa Genevessä, Sveitsissä. Hän on kuulunut myös kansainvälisen ihmiskaupan vastaisen End Human Trafficking Now -järjestön hallitukseen. Presidentti Obama nimitti Adamsin suurlähettilääksi Helsinkiin kesällä 2014, mutta puoluekiistojen vuoksi Yhdysvaltain senaatti vahvisti nimityksen vasta kesäkuussa 2015.Charles C. Adams Jr., Suomen Kuvalehti 34/2015, s. 46–49. Adams on asunut Genevessä vuodesta 1987. Hänen puolisonsa on serbialais-makedonialainen Vera Adams, joka on myös juristi. Pariskunnan kotikieli on ranska. Heillä on yksi tytär. Adamsilla on myös yksi poika aiemmasta avioliitostaan suomalaistaustaisen naisen kanssa. Adams vieraili Suomessa ensimmäistä kertaa kesällä 1975, jolloin hän kävi tapaamassa vaimonsa sukulaisia. ==Lähteet== Luokka:Yhdysvaltain Suomen-suurlähettiläät Luokka:Yhdysvaltalaiset diplomaatit Luokka:Vuonna 1947 syntyneet Luokka:Elävät henkilöt Luokka:Yhdysvaltalaiset juristit
Maxim-Gorki-Theater

Maxim-Gorki-Theater on Berliinissä toimiva teatteri. Se sijaitsee Dorotheenstadtin alueella aivan kaupungin keskustassa, Neue Wachen ja pienen kastanjapuistikon takana. Se on 440-paikkaisena pienin Berliinin valtionteattereista.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 226. Tandem Verlag (h. f. ullmann) 2009. Alkuteos Kunst & Architektur Berlin. Karl Friedrich Schinkelin suunnittelema teatterirakennus valmistui vuosina 1825–1827. Se tehtiin alkujaan vuonna 1791 perustetun maineikkaan Berliinin lauluakatemian konserttitaloksi. Rakennus on siten myös Berliinin vanhin konserttitalo. Aloitteen rakentamiseen teki lauluakatemian tuolloinen johtaja Carl Friedrich Zelter. Lauluakatemian talossa järjestettiin muun muassa Johann Sebastian Bachin Matteus-passion kuuluisa uusi ensiesitys vuonna 1829, ja siellä on pidetty myös monia merkittäviä kulttuuritapahtumia. Salissa ovat esiintyneet monet tunnetut säveltäjät ja muusikot. Myös Jean Sibelius johti siellä omien teostensa konsertteja.Marjaliisa Hentilä ja Seppo Hentilä: Berliiniin: retkiä lähihistoriaan, s. 54. 2., uudistettu painos. Kirjapaja, Helsinki 2011. Vuoden 1848 vallankumouksen aikana Preussin perustuslakiasäätävä kansalliskokous piti istuntojaan talossa. Konserttitalo vaurioitui toisessa maailmansodassa mutta kunnostettiin pian. Vuodesta 1947 se toimi viereen perustetun Neuvostoliiton kulttuurikeskuksen (nyk. Palais am Festungsgraben) näyttämönä. Vuonna 1952 teatteri nimettiin neuvostoliittolaisen näytelmäkirjailijan Maksim Gorkin mukaan. Nykyään Maxim-Gorki-Theater on erikoistunut nykykirjailijoiden näytelmiin. Gorkin näytelmiä ei enää esitetä. ==Lähteet== ==Aiheesta muualla== *Teatterin kotisivu Luokka:Berliinin rakennukset ja rakennelmat Luokka:Berliinin teatterit
Duran Duran (kappale)

"Duran Duran" on kappale Jenni Vartiaisen toiselta, Seili-nimiseltä studioalbumilta. Se julkaistiin albumin neljäntenä singlenä joulukuussa 2010. Kappaleen on säveltänyt ja sanoittanut Teemu Brunila. "Duran Duran" menestyi kaupallisesti hyvin; se sijoittui kymmenenneksi niin single- kuin latauslistalla. Kappaletta on myyty kultalevyyn oikeuttava määrä eli yli 5 000 kappaletta. "Duran Duran" oli vuonna 2011 kaupallisten radioiden soitetuin kappale, ja kaikki esityspaikat huomioiden se oli vuoden toiseksi soitetuin kappale häviten Vartiaisen kappaleelle "Missä muruseni on". ==Kappaleet== ;Promosingle #1 # ;Promosingle #2 # # ==Listasijoitukset== Lista Paras sijoitus Suomen virallinen singlelista 10 Suomen virallinen latauslista 10 Radiolista 1 ==Lähteet== Luokka:Vuoden 2010 kappaleet Luokka:Jenni Vartiaisen kappaleet
Berliinin messualue

Berliinin messualue () on suuri messualue Berliinin keskustan länsipuolella Westendin kaupunginosassa. Sitä käyttää Messe Berlin -niminen organisaatio. Berliinin messualueella järjestettäviä suuria messuja ovat muun muassa Internationale Grüne Woche (IGW), Internationale Funkausstellung Berlin (IFA), Internationale Tourismus-Börse (ITB), elokuvatapahtuma Venus Berlin, InnoTrans ja musiikkitapahtuma Popkomm. Messualueen vanhin rakennus on vuosina 1924–1926 radiomastoksi rakennettu Funkturm, joka nykyisin toimii pääasiassa maamerkkinä ja näkötornina. Arkkitehdit Martin Wagner ja Hans Poelzig laativat vuonna 1928 messualueelle suuren kokonaissuunnitelman, joka tosin ei toteutunut. Sen sijaan aluetta alettiin rakentaa 1930-luvulla Richard Ermischin piirustusten mukaan. Vuonna 1924 suurta radionäyttelyä varten alueen ensimmäiseksi messurakennukseksi rakennettu Haus der Funkindustrie tuhoutui vuonna 1935 tulipalossa, ja sen tilalle rakennettiin Ermischin suunnittelema uusi messukeskus.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 240–241. Tandem Verlag (h. f. ullmann) 2009. Alkuteos Kunst & Architektur Berlin.Die Geschichte des Messeplatzes Berlin Messe Berlin (Internet Archive). Viitattu 30.7.2014. Rakennukset valmistuivat vuosina 1935–1937.Messegelände mit Funkturm & Marshall-Haus & Palais am Funkturm Denkmale in Berlin: Denkmaldatenbank. Viitattu 30.7.2014. Päärakennus on Masurenallee-kadun varrella Funkturmin vieressä. Kansallissosialistien edustusarkkitehtuuria edustavaan mahtipontiseen rakennukseen kuuluu edelleen alueen sisäänkäyntinä toimiva 35 metriä korkea vastaanottohalli ja 100 metrin pituiset siipirakennukset. Vuonna 1935 rakennettiin myös läheinen Deutschlandhalle. Messualueen rakennukset kärsivät pahoja vaurioita toisessa maailmansodassa, mutta uudelleenrakennustyöt käynnistettiin jo 1946. Vastapainoksi natsiajan monumentaalirakennuksille alueen eteläpäähän rakennettiin vuonna 1950 lasinen näyttelyhalli George- Marshall-Haus. Vuonna 1957 valmistui Palais am Funkturm ja sodassa tuhoutunut Deutschlandhalle rakennettiin uudelleen. 1970-luvulla rakennettiin vielä kuusi uutta näyttelyhallia. Messualueeseen liittyy myös vuonna 1979 valmistunut Euroopan suurin kongressikeskus ICC Berlin. Funkturmia vastapäätä on vuosina 1929–1931 rakennettu vanha radiotalo Haus des Rundfunks. ==Lähteet== ==Aiheesta muualla== *Messe-berlin.de Luokka:Berliinin rakennukset ja rakennelmat Luokka:Messukeskukset Luokka:Natsiarkkitehtuuri
Amrelin piirikunta

Amrelin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Junagadhin ja Gir Somnathin piirikuntiin, pohjoisesta Rajkotin piirikuntaan, idästä Botadin ja Bavnagarin piirikuntiin ja etelästä Khambatinlahteen. Piirikunnassa oli vuoden 2011 väestönlaskennassa 1 514 190 asukasta. == Lähteet == Luokka:Gujaratin piirikunnat
Anandin piirikunta

Anandin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Ahmedabadin piirikuntaan, pohjoisesta Khedan piirikuntaan, idästä Vadodaran piirikuntaan ja etelästä Bharuchin piirikuntaan ja Khambatinlahteen. Piirikunnassa oli vuoden 2011 väestönlaskennassa 2 092 745 asukasta. == Lähteet == Luokka:Gujaratin piirikunnat